ΓΡΑΠΤΗ ΕΡΩΤΗΣΗ E-2859/02

υποβολή: Ria Oomen-Ruijten (PPE-DE) προς την Επιτροπή

(10 Οκτωβρίου 2002)

Θέμα: Επεξεργασία λιπών προερχομένων από παραπροϊόντα σφαγίου

Σήμερα στην Ολλανδία χρησιμοποιούνται παραπροϊόντα σφαγίου για την παραγωγή κρεατάλευρου, το οποίο ψήνεται κατόπιν σε μεγάλες ποσότητες. Εκτός από το κρεατάλευρο παράγονται επίσης λίπη (στέατα) από παραπροϊόντα σφαγίου.

1. Δεν περιέχονται άραγε σε κάποιο βαθμό μολυσματικές πρωτεΐνες (πρίον) στα λίπη αυτά που παράγονται από ζωικά απόβλητα·

2. Εξακολουθεί άραγε να επιτρέπεται η χρησιμοποίηση των λιπών αυτών σε ζωοτροφές, και πιο συγκεκριμένα στο γάλα που χορηγείται σε μόσχους·

3. Στην Γαλλία απαγορεύεται η μεταποίηση των λιπών αυτών σε ζωοτροφές. Επιτρέπεται άραγε η μέθοδος αυτή στην Ολλανδία και στα λοιπά κράτη μέλη της Ε.Ε. Πράγματι, κατ' αυτόν τον τρόπο ενδέχεται να διατηρηθεί η μετάδοση της ΣΕΒ στα βοοειδή.

Απάντηση του κ. Byrne εξ ονόματος της Επιτροπής

(18 Νοεμβρίου 2002)

1. Η Επιστημονική Συντονιστική Επιτροπή (ΕΣΕ), στη γνώμη που εξέδωσε στη συνεδρίασή της στις 28 και 29 Ιουνίου 2001 και ενημέρωσε στη συνεδρίαση της στις 6 και 7 Σεπτεμβρίου 2001, καταλήγει ότι δενπάρχουν στοιχεία που να αποδεικνύουν ότι τα λίπη που προέρχονται από μηρυκαστικά ζώα μπορούν να δημιουργήσουν κίνδυνο μεταδοτικής σπογγώδους εγκεφαλοπάθειας (ΜΣΕ). Η ΕΣΕ θεωρεί ότι ενδεχόμενοι κίνδυνοι ΜΣΕ που συνδέονται με λίπη θα προέλθουν από προσμίξεις πρωτεϊνών.

Για το λόγο αυτό, στην εν λόγω γνώμη, η ΕΣΕ συνιστά πρόσθετους όρους για τη χρήση λιπών από μηρυκαστικά σε ζωοτροφές. Βάσει της γνώμης αυτής, προετοιμάστηκε και συζητήθηκε με τα κράτη μέλη ένα έγγραφο εργασίας της Επιτροπής σχετικά με τα λίπη σεποκατάστατα γάλακτος και άλλες τροφές μηρυκαστικών. Ωστόσο, επειδή η ΕΣΕ έχει ξεκινήσει μια ποσοτική αξιολόγηση κινδύνου για την ασφάλεια των λιπών από μηρυκαστικά, αποφασίστηκε να αναμείνουμε τα αποτελέσματα αυτής της αξιολόγησης πριν προχωρήσουμε με το έγγραφο αυτό.

Αυτή τη στιγμή ισχύουν οι ακόλουθες διατάξεις για την πρόληψη της μετάδοσης της ΜΣΕ μέσω λιπών στη σίτιση εκτρεφόμενων ζώων:

- Βρασμόςπό πίεσηλικών ειδικού κινδύνου που προέρχονται από μηρυκαστικά και καθαρισμός (ανώτατο σύνολο αδιάλυτων ακαθαρσιών 0,15 %) όλων των μεταποιημένων λιπών από μηρυκαστικά, σύμφωνα με την απόφαση του Συμβουλίου 1999/534/ΕΚ(1).

- Δοκιμή όλων των βοοειδών που προορίζονται για ανθρώπινη κατανάλωση άνω των 24 μηνών (έκτακτη σφαγή) ή των 30 μηνών (υγιή ζώα), σύμφωνα με τον κανονισμό για τη ΜΣΕ (ΕΚ) αριθ. 999/2001(2).

- Απόρριψηλικών ειδικού κινδύνου, σύμφωνα με τον κανονισμό ΜΣΕ (ΕΚ) αριθ. 999/2001.

- Απαγόρευση της χρήσης ορισμένων ζωικών παραπροϊόντων σε ζωοτροφές: εξαίρεση παραπροϊόντων που προέρχονται από συγκεκριμένες κατηγορίες ζώων, όπως ζώα που πέθαναν στη μονάδα εκτροφής αλλά δεν σφάγησαν για ανθρώπινη κατανάλωση και ζώα που θανατώθηκαν στη μονάδα εκτροφής ως μέτρο ελέγχου νόσων, σύμφωνα με την απόφαση της Επιτροπής 2001/25/ΕΚ(3).

2.-3. Η χρήση λιπών από μηρυκαστικά σε ζωοτροφές, σύμφωνα με τις παραπάνω διατάξεις εγκρίνεται στην Ένωση, συμπεριλαμβανομένων τωνποκατάστατων γάλακτος που προορίζεται για μόσχους. Ορισμένα κράτη μέλη, όπως η Γερμανία, η Γαλλία, η Αυστρία και η Πορτογαλία, έχουν επιβάλλει πρόσθετους περιορισμούς στη χρήση λιπών μηρυκαστικών. Τα μέτρα διαχείρισης κινδύνων που ισχύουν θα αναθεωρηθούν με την ολοκλήρωση της ποσοτικής αξιολόγησης κινδύνου που διεξάγει η ΕΣΕ.

(1) 1999/534/ΕΚ: Απόφαση του Συμβουλίου, της 19ης Ιουλίου 1999, για τη λήψη μέτρων που εφαρμόζονται στην επεξεργασία ορισμένων ζωικών αποβλήτων για την προστασία από τις μεταδοτικές σπογγώδεις εγκεφαλοπάθειες, και την τροποποίηση της απόφασης 97/735/ΕΚ της Επιτροπής, ΕΕ L 204 της 4.8.1999.

(2) Κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών, ΕΕ L 147 της 31.5.2001.

(3) 2001/25/ΕΚ: Απόφαση της Επιτροπής, της 27ης Δεκεμβρίου 2000, για απαγόρευση της χρήσηςποπροϊόντων ζωικής προέλευσης στις ζωοτροφές, ΕΕ L 6 της 11.1.2001.